Steeds daal die matrieks se slaagsyfer | Die Vryburger
Steeds daal die matrieks se slaagsyfer
December 31, 2015 - Nuus - 3 comments
Vanjaar se slaagsyfer gaan slegter lyk in vergelyking met 2014 se persentasie van 75,8%.
Umalusi het gister die uitslae van die nasionale senior sertifikaat goedgekeur. Uitslae sal op 6 Januarie by skole bekend gemaak word.
Faktore wat ’n rol gespeel het met die matriekklas van 2015 se swak vertoning, sluit in die byna 10% van die groep wat verlede jaar van gr. 11 na gr. 12 oorgeplaas is.
Prof. John Volmink, voorsitter van Umalusi, die raad vir gehalteversekering, sê dat sonder die oorplasers sou die 2015-klas steeds swakker as verlede jaar se matrieks gevaar het.
Matrieks van voorheen benadeelde skole se punte is in 30 vakke opwaarts aangepas, wat kernvakke soos wiskunde, wiskunde geletterdheid, wetenskap, biologie, rekeningkunde, geskiedenis, geografie, inligtingstegnologie en ekonomie insluit. Die ander 29 vakke se rou punte is aanvaar.
Verskeie faktore het volgens Volmink ’n rol gespeel in die slaagsyfer wat gaan daal:
1. Die getal leerlinge wat van gr. 11 na gr. 12 oorgeplaas is, en 9,9% van die groep verteenwoordig wat vanjaar die matriekeksamen geskryf het.
Dit is leerlinge wat reeds in die gr. 10- tot gr.12-fase een keer gedruip het en dus nie weer kan druip nie. Volmink het wel gesê dat daar van hierdie kandidate is wat met onderskeidings geslaag het.
2. Daar is vroeër kritiek uitgespreek teen die “hoë” standaarde van vraestelle vanjaar, het Volmink gesê.
Daar kan aangevoer word dat dit vanjaar te hoog was en dit kan moontlik die geval wees, maar die verslae van alle interne en eksterne moderators is dat die vraestelle nie te moeilik was nie. Hy het beklemtoon dat standaarde nooit verslap moet word om die slaagsyfer op te stoot nie.
3. Leerlinge wat die eksamen afgelê het in ’n taal wat nie hul huistaal is nie. Volgens Volmink was daar leerlinge wat as gevolg hiervan gesukkel het om betyds klaar te maak.
Soos in die verlede was daar vanjaar weer voorvalle van groepkullery – in Gauteng (6), KwaZulu-Natal (12), Limpopo (1) en Mpumalanga (7). Hierdie voorvalle word ondersoek.
Die leerlinge van skole in Limpopo en Gauteng wat betrokke was by die twee wetenskapvraestelle wat uitgelek het, sal ook nie hul uitslae kry nie, hangende ’n ondersoek.
3 thoughts on “Steeds daal die matrieks se slaagsyfer”
Ruiter vd Forums December 31, 2015 at 7:44 am
Wonder partykeer of al hierdie o so geleerde opvoedkundige ‘spesialiste’ self n produk is van voortdurende [ gedwonge ] ‘oorplasings’ ?.
Magtag man ! As n leerder ( phftt ) al reeds van gr 4 ( phft ) jaar na jaar as totale analfabeet ( bloedjie mag nie meer as eenkeer in n fase druip nie ) tot die vlgde std ‘gepromoveer’ word ( ofskoon hy/sy eintlik moet DOP ) – is dit tog onafwendbaar jy in hierdie proses van n geforseerde worsfabriek…. dinge tot n bottelnek sal dryf. Jou uiteindelike produk sekerlik maar net nog n Zuma ‘matrikulant’ te lewer.
In wese sit jy dan met n matriek knaap wat enige getal bo een miljoen – nie kan konseptualiseer en nog minder kan uitspreek nie. Laat staan nog sy eie dhonnerse naam spel.
Daai oorle kort babbie prof kort opgegrawe….en onner sy gat geskop te word. Eweneens moet mdme Metcalfe se okselhare geknoop….en aan die brand gesteek word.
Vaandrig December 31, 2015 at 12:14 pm
Trots Suid-Afrikaans! Matriek op 26-jarige ouderdom geslaag na 20 jaar op skool. Nou kan hy/sy ‘n volwaardige lid van die jeugliga word voordat sy/haar kind van 10 jarige ouderdom vir lidmaatskap kwalifiseer. Wat ‘n tragiese toedrag van sake. Nie ‘n wonder die skoliere raak omgekrap oor die klug van ‘n onderwysstelsel nie. Net jammer dat hulle die fout op ‘n verkeerde plek soek en hulle ontevredenheid teen die verkeerde instansies en persone uithaal.
Flerrie December 31, 2015 at 2:31 pm
Julle twee manne slaan die spyker op die kop met heel gepaste humor. Lyk almal is vandag in ‘n goeie bui.